CELEX: C2004/094/163
Language: fi
Date: 2004-04-17 00:00:00
Title: Åsa Sundholmin 1.3.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/66
            
         Åsa Sundholmin 1.3.2004 Euroopan yhteisöjen komissiota vastaan nostama kanne
   (Asia T-86/04)
   (2004/C 94/163)
   Oikeudenkäyntikieli: ranska
   Åsa Sundholm on nostanut 1.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan kotipaikka on Bryssel ja edustajat ovat asianajajat Sébastien Orlandi, Albert Coolen, Jean-Noël Louis ja Etienne Marchal, ja prosessiosoite on Luxemburgissa.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa 10.4.2003 tehdyn päätöksen, jolla on vahvistettu kantajan urakehitystä ajalla 1.7.2001—31.12.2002 koskeva kertomus,
            
         
               —
            
            
               velvoittaa vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja esittää, että riitautetussa kertomuksessa viitataan hänen perusteltuihin poissaoloihinsa sekä hänen terveydentilaansa henkilöstösääntöjen 43 artiklan yleisten täytäntöönpanosääntöjen 7 artiklan 2 kohdan vastaisesti. Hän vetoaa myös ilmeiseen arviointivirheeseen, joka ilmenee kommenttien ja hänelle tässä kertomuksessa annettujen arvosanojen välisestä ristiriitaisuudesta. Lopuksi kantaja tähdentää, että kyseistä kertomusta ei ole perusteltu riittävästi, varsinkin kun se poikkeaa arvioinnista vastaavan sekakomitean suosituksista ja kun sen pitää henkilöstösääntöjen 43 artiklan yleisten täytäntöönpanosääntöjen 8 artiklan 7 kohdan mukaan olla asianmukaisesti perusteltu.